Sang is melodieuse lofprysing en aanbidding.
Psalm 100: "Juig tot eer van die here, almal op aarde! Dien die Here met blydskap! Kom voor Hom met gejubel! Erken dat die Here God is. Hy het ons gemaak en ons is Syne, ons is sy volk, sy eie kudde. Gaan sy poorte binne met dankliedere, sy tempel met lofsange, dank Hom, prys sy Naam, want die here is goed, aan sy liefde is daar geen einde nie, sy trou duur van geslag tot geslag."
Dit is 'n aksie om God met geestelike liedere te aanbid en te prys.
Dit kan 'n "battle cry" teen die magte van die duisternis wees. Sang en geestelike oorlogvoering (ons stryd teen die Bose) is onlosmaaklik deel van mekaar.
Die uur wat die wêreld verander - danksegging
Danksegging is 'n tyd waarin ek my waardering teenoor God uitspreek vir sy sorg en beskerming en vir wie Hy is.
1 Tessalonicense 5: 18 - "Wees in alle omstandighede dankbaar, want dit is wat God in Christus Jesus van julle verwag."
Dank Hom oor wie Hy is, sy gawes, antwoorde op gebed ... al sy seëninge.
Die uur wat die wêreld verander - persoonlike versoeke
Versoeke vir jou persoonlike behoeftes.
Matthéüs 6: 11 - "Gee ons vandag ons daaglikse brood."
Filémon 4: 6 - "Moet oor niks besorg wees nie, maar maak in alles julle begeertes deur gebed en smeking en met danksegging aan God bekend."
1 Kronieke 4: 10 - "Jabes het die God van Israel aangeroep met die woorde: "Stort u seën oor my uit, vergroot my grondgebeied, neem my onder u beskerming en weerhou onheil van my sodat geen smart my tref nie."
Om vir my "daaglikse brood" te bid.
Kom met geloof en vertrou - as God se vriend.
Christene mag met vrymoedigheid hulle persoonlike behoeftes na die Vader toe bring. En jy kan met 'n verwagting bid, selfs oor die kleinste dingetjies.